**Cerșetorul**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era pe stradă doar un cerșetor

Și-avea în ochi speranță și tăcere

Iubiseră-n trecut cu foc și dor,

Încât înnebunise de durere.

Toți ce-l priveau îl tot batjocureau,

Râdeau pe seama lui fără oprire...

În plină noapte unii îl loveau

Și-i ofereau doar lacrimi în privire!

Era și el un pustnic cerșetor,

Ce a iubit cu-atâta dor și jale.

Avea un suflet de vindecător,

Spunând că dragostea nicicând nu moare.

Era și el un cerșetor flămând,

Lovit de viață a-ncetat să spere...

În noapte s-a trezit singur plângând:

-Cu sărăcia. Singura-i avere!

Toți cei din jur nimic nu-i ofereau

Și-l condamnau la suferinți supreme.

Dar de trecutul lui nimic ei nu știau,

De ce durerile i-au devenit eterne.

De bună seamă a iubit cândva,

Un chip angelic limpede și dulce.

Cu luna-n geam în noapte se iubeau

Și nu simțeau că timpul li se scurge.

Ea adormea la pieptul lui zâmbind

Și-l săruta la fiecare clipă

Dar într-o zi de-o boală neștiind,

Din fericire ea făcu' risipă.

Și-a adormit pe patul de spital,

Fără vreun gând că o să se trezească.

Momentul devenise unul ireal,

Când a aflat că iar o să iubească.

Și l-a zărit pe bietul cerșetor,

Stând într-un colț cuprins de-amărăciune,

Ce nu știa, că de atâta dor,

Vânduse casa, să facă o minune.

Și-a dat tot ce avea el mai de preț

Pentru-o iubire scoasă din poveste...

Trecu' o vreme...timpul e răzleț

Și ea l-a părăsit fără de veste.

El ajungând la margine de drum,

Trăia cu sufletul plin de speranță.

Că pentru el averea-i ceva bun,

Că a salvat cândva cu ea o viață.

Acuma plânge trist și abătut

Cu dorul viu la dragostea trecută

Și-a spus mereu, că tot ce a pierdut,

A fost doar o iubire nenăscută!

Georgian Ionut Zamfira